Document ID: /roh_data/filtered/fineweb-2-filterrobots_roh.jsonl.gz/8081

Sco la Lia Rumantscha scriva a las medias saja quai uss la terza purschida sur la pagina dal Pledari Grond. Era en questa versiun possian las utilisadras ed ils utilisaders contribuir activamain al svilup ed a la tgira dal stgazi da pleds.
Il Pledari Grond la plattafurma per divers dicziunaris electronics
La plattafurma dal Pledari Grond sa preschenta sco plattafurma per ils differents idioms sco er per il rumantsch grischun. L’intenziun è da cumplettar la plattafurma successivamain cun vocabularis per ils ulteriurs idioms, scriva la Lia Rumantscha.
Il vocabulari online sa basa sin il «vocabulari blau»
Il vocabulari sa basa sin il Pledari sutsilvan-tudestg/Wörterbuch Deutsch-Sutsilvan redigì da Wolfgang Eichenhofer ed edì il 2002 dals Meds d’instrucziun dal Grischun. Tgirà vegnia il dicziunari online da Johann Clopath da Trin, communitgescha la Lia Rumantscha. Actualmain cuntegna il dicziunari var 56'000 endataziuns.
RR novitads 11:00